Өс йәшендә полиомиелит менән ауырыған,  күп йылдар  Монголия, Ҡытай һәм Ҡырымда дауаланған. 1966 йылда Иркутск ҡалаһында 11 -се урта мәктәпте тамамлай һәм Иркутск халыҡ хужалығы институтының  (хәҙер Байкал дәүләт университеты) финанс-иҡтисади  факультетына  уҡырға инә, уны 1970 йылда ҡыҙыл диплом менән тамамлап,  бухгалтер-иҡтисадсы квалификацияһын ала. Юғары уҡыу йортонда хужалыҡ эшмәкәрлегенең бухгалтер иҫәбе һәм анализлау кафедраһында эшләүен дауам итә. Өс йылдан һуң Мәскәү финанс-иҡтисади институтына  (хәҙер Рәсәй Федерацияһы Хөкүмәте ҡарамағындағы Финанс университеты) квалификацияһын күтәреүгә ебәрелә.